
jézus elsõ cselekedetei


A tanítványok kiválasztása


Milyen körülmények között és milyen módon történt az elsõ tanítványok kiválasztása?


Jézus a pusztai megkísértése után a Jordánnak arra a részére ment vissza, ahol a keresztsége történt.


Itt újra találkozott Keresztelõ Jánossal, aki újra bemutatta Õt az ott egybegyûlt tömegnek. Ján. 1,29.  35-36.


János két tanítvány ( János és András ( is tanúja volt ennek a bizonyságtételnek, de nem mindent értettek meg belõle. Ján. 1,37-41. 


Amit megértettek, az viszont olyan hatással volt rájuk, hogy Jézus után mentek.


Így jött létre közöttük a megismerkedés, majd Jézus otthonában a beszélgetés, majd ezt követõen pedig a tanítvánnyá válás.


A Jézussal való beszélgetés után a szívük úgy tele volt élménnyel és benyomással, hogy képtelenek voltak errõl hallgatni, azonnal el kellett mondják másoknak is. 


Õk nem küldték az embereket Jézushoz, hanem személyesen vezették el õket. 


András a testvérét Simont, a késõbbi Pétert. Ján. 1,42-43.


Filep pedig Nátánaelt hívja magával Jézushoz. Ján.1,44-52.


A társadalmi élet melyik rétegébõl választotta Jézus a tanítványait?


A tanítványok kiválasztásakor Jézus teljesen mellõzte a nép hivatalos tanítóit, a papokat és írástudókat.


Tanítványai többségében egyszerû emberek voltak, magasabb képzettség nélkül, és erre a megkülönböztetésre több dolog is késztette Jézust.


A nép tanítói olyan önigazult büszkeségben éltek, hogy egy szegény galileai tanítót nem tudtak volna elfogadni Mesterükként.


Ezek az emberek annyira fanatizáltak voltak az atyák hamis és eltorzult írásmagyarázatai által, hogy ebbõl adódóan alkalmatlanok voltak arra, hogy Jézus munkatársai legyenek a küldetésében.


Ezek az emberek nem érezték az Istentõl való függésüket, hogy nekik naponta szükségük van a Szentlélek vezetésére és tanítására.


Jézusnak olyan emberekre volt szüksége, akik még nyitottak, és készek a galileai Mestertõl is tanulni, különösen akkor, ha felismerték benne a Messiást.


Jézusnak olyan emberekre volt szüksége, akik nem önmagukat és a saját bölcsességüket akarják fitogtatni, hanem készek a Mesterre irányítani a hallgatóik figyelmét.


Vajon azért választotta Jézus ezeket az embereket, mert õk mentesek voltak a Messiás várás eltorzult elképzeléseitõl?


Bizonyos mértékig Jézus tanítványainak gondolkodását is megrontotta a vezetõ papság által képviselt téves szemlélet, ami több alkalommal meg is nyilvánult a viselkedésükben, és ez esetenként komoly problémák okozójává lett.


Versengtek egymás között, hogy Jézus királyságában ki jut magasabb pozícióhoz és hatalomhoz.  Mt. 20,20-21.


Próbálták sürgetni, sõt megszervezni is, hogy Jézus végre király lehessen.


Valószínûleg ezért kellett Jézusnak kényszert alkalmazni, hogy elválassza tanítványait a belelkesedett tömegtõl. Mt. 14,22.


Még a mennybe menetel elõtt is azt gondolták, hogy Jézus ekkor fogja megkezdeni a királyságát. Csel. 1,6/b.


A tanítványság milyen egységes feltételét állította Jézus a kiválasztott tanítványai elé?


Csak egyetlen feltételt állított, de ez az egy nagyon sokat foglalt magába: „Kövess engem!”  Mt. 9,9.


Ez akkor azt is jelentette, hogy készek voltak felszámolni az addigi életformájukat és egy teljesen újat kezdeni, hogy Jézus mellett ezután már másokért éljenek.


Ez a feltétel azt is jelentette, hogy ezután az életük minden területén és annak minden cselekedetében a jézusi elvekhez fognak alkalmazkodni.


Mivel Jézus nemcsak elméleti képzést adott, hanem gyakorlati vonatkozásban is bemutatta elõttük Isten országának elveit, ezért késõbb ezeknek az elveknek a hirdetése és bemutatása jelentette a Jézus követés lényegét.  II. Pét. 1,16.  I. Ján. 1,1-3.


A mai tanítványokkal szemben is ez Jézus igénye és kérése. Mk. 8,34-38.


Mi a bizonyítéka annak, ha valaki valóban Jézus tanítványává lett?


Tanítványként azt akarja tenni amit a Mester tesz, Jézus viszont azért jött, hogy „megkeresse és megtartsa, ami elveszett”. Luk. 19,10.


Aki nem akar Jézusnak munkatársa lenni ebben a küldetésében, az a valóságban még nem lett a tanítványa. (lásd: Mát. 28,18-20.


A kánai mennyegzõ


Milyen üzenete van számunkra annak, hogy Jézus azzal kezdte küldetését, hogy részt vett egy olyan családi ünnepélyen, mint a mennyegzõ?


Jézus mesterként nem egy elkülönült remeteségre tanít, hanem közösségi életre.


Mivel küldetésünk és missziónk területe az egész világ, ezért mindenhol ott kell lennünk, ahol Isten eszközeiként embereket szólíthatunk meg és vezethetünk Jézushoz.


Azzal, hogy Jézus egy családi összejövetelen kezdte meg a Messiási küldetését és tanítói szolgálatát, azt mutatja, milyen értéket jelent, és milyen helyet foglal el a család az Isten értékrendjében a misszió vonatkozásában.


Mire számított Mária, mit várt Jézustól, amikor jelezte neki, hogy elfogyott a bor?


Mária nagyon sok információval rendelkezett Jézus küldetésével kapcsolatban, amiket a szívében õrzött, és valószínûleg sokat gondolkodott róluk. 


Jézus születésekor az angyaltól, Keresztelõ János anyjával való találkozásakor, a 12 éves Jézus kijelentése Jeruzsálemben, stb.


Amikor mintegy másfél hónappal korábban Jézus elhagyta a szülõi házat, valószínûleg Mária is érezte, hogy Jézus számára eljött a küldetésének ideje.


Az is lehet, hogy közte és Jézus között volt egy párbeszéd az elválás elõtt.


Jézus reakciója ( szavai és hangneme ( nem tekinthetõ az ötödik parancsolat figyelmen kívül hagyásának?


Ez a megszólítás csak a mai ember fülének rideg és elutasító, a korabeli szokásokkal azonban teljesen összhangban van.


Mi sem bizonyítja jobban azt, hogy Jézus ekkor tisztelettel szólította meg anyját, mint az, hogy a Golgota keresztjén, amikor az idõs anyjáról gondoskodni akart, akkor is így szólította meg Õt.  Ján. 19,26-27.


Az anyjához intézett szavai ugyanakkor egy határozott figyelmeztetés is volt arra vonatkozóan, hogy Õ nem fogadhat el emberektõl instrukciókat, Õ a mennyei Atyától kapja a vezetést arra, hogy mikor mit tegyen.


Már tizenkét éves korában is elmondta a szüleinek, hogy a küldetésével kapcsolatban csak a mennyei Atyja irányíthatja. Luk. 2,48-50.


Mária várakozását és szándékát megváltoztatta Jézus reakciója, és az amit mondott neki?


Nem, mert visszavonult ugyan, de a szolgáknak mégis kiadta a személyes eligazító parancsát: „Valamit mond néktek, megtegyétek”.  Ján. 2,5.


Máriának ez a magatartása arra utal, hogy valamilyen szinten Õt használta fel a Szentlélek arra, hogy elõkészítse a külsõ körülményt Jézus csodatételéhez.


Jézusnak ez volt az elsõ csodája, aminek az volt a rendeltetése, hogy az emberek számára bizonyságát adja annak, hogy valóban Õ a megígért Messiás.


Mire vonatkozott Jézusnak az a kijelentése, hogy „nem jött még el az én órám”? (Ján. 2,4.)


A Biblia szerint Isten megváltási tervében pontosan meghatározott ideje volt minden részletnek, és amikor ez az idõ elérkezett, akkor kellett bekövetkezni.


 Így volt ez Jézus születésénél is, „mikor pedig eljött az idõnek teljessége, kibocsátotta Isten az õ Fiát”. Gal. 4,4.


„Krisztus földi életének minden tette az öröktõl fogva létezõ terv megvalósítása volt. Mielõtt a földre jött, a tervet, és annak minden részletét tökéletesen elrendezte. Mégis, az emberek közt jártában lépésrõl-lépésre az Atyja akarata igazgatta. Nem habozott, hogy cselekedjen-e a megjelölt idõben. De ugyanilyen engedelmesen várt, amíg az idõ eljött.” (JÉ 114,3.)


Jézus teljesen az Atya irányítására hagyatkozott, ezért mondta azt többször is: „Én semmit sem cselekedhetem magamtól.... mert nem a magam akaratát keresem, hanem annak akaratát, aki elküldött engem, az Atyáét”.  Ján. 5,30.


Ez a megváltásra vonatkozó isteni terv megvolt már„a világ megalapítása elõtt” is, mielõtt Isten bármit teremtett volna. I. Pét. 1,18-20.


Ennek a tervnek a létezése Isten személyes titka volt mindaddig, amíg Édenben az elsõ kinyilatkoztatás által fel nem fedte a létezését. Eféz. 3,9.  1,9.


Hogyan lehetséges az, hogy éppen Jézus változtatta borrá a vizet, ( milyen volt ez a bor?


Az a Jézus nem tehetett ilyet, aki az ószövetségi iratokban még azt nyilatkoztatta ki, hogy jaj a bornál mulatóknak, és hogy a bor õrültté, fajtalanná, csúfolóvá és háborgóvá teszi az embert, és végül mint a kígyó megmarja. Péld. 23,29-35.


Jézusról még azt sem feltételezhetjük, hogy elfogadja azoknak az embereknek a társaságát, akik mértéktelen dorbézolásba merültek, nemhogy Õ adjon hozzá lehetõséget, hogy emberek ilyen állapotba vigyék testüket és lelküket.


A minta imájában is arra tanít, hogy Istent arra kérjük: „ne vígy minket a kísértésbe”.  Mát. 6,13/a.


Ha több mint hatszáz liter erjedt bort adott volna csodájával a vendégseregnek, akkor Õ maga vitte volna kísértésbe az ott lévõ embereket.


Jézus nem is erjedt borrá változtatta át a korsókba töltött vizet, hanem musttá.


Palesztina vidékén a szõlõ levét besziruposítva tartósították, amit vízzel felhígítva lehetett fogyasztani, és Jézus ilyen borrá változtatta át a korsókban lévõ vizet.


Aki látta a vízhordást, majd ezekbõl az edényekbõl a bor merítést, azt hihette, a szõlõ szirupra töltötték fel a vizet, ezért nem tudták, hogy csoda történt.


Milyen szimbolikus képeket találhatunk a mennyegzõn történt események és dolgok között?


Jézusnak ez az ajándéka jelképes üzenetnek is felfogható:


„A víz az Õ halálában való keresztséget ábrázolta, a bor pedig vérének kiomlását a világ bûneiért.”  (JÉ 116,1.)


Milyen kapcsolat és párhuzam fedezhetõ fel a mennyegzõn történtek és az utolsó vacsorán történtek között?


A víznek borrá kell válni ahhoz, hogy bûntõl tisztító eszköz lehessen, ezért csak a bor jelképezi Krisztus bûntõl tisztító vérét. I. Ján. 1,7.


„Az elsõ ünnepségen, amelyen tanítványaival részt vett, Jézus átadta nekik a megváltásukért végzett munkát jelképezõ poharat. Az utolsó vacsorán ismét átnyújtotta a szent szertartás keretében, amelynek az Õ halálára kell emlékeztetni." (JÉ 116,3.) 


„Emberi kezek hozták a vizet a megtöltendõ vedrekbe, de egyedül Krisztus szava tudott életadó erõt adni belé. Így van ez a Megváltó halálára mutató szertartásokkal is.”  (u.o.)





